ÅRSMØTE I TRYSIL HUNDEKLUBB, 21.3.17, kl 18, i Grøndalen klubbhus.

Tilstede: Marit, Wenche, Sissel, Marianne, Hege Mari, Elin, Linn og Ingrid

Marit Ønsket velkommen til årsmøtet.

Sak 1: Møteinnkallelse og sakliste ble godkjent.

Sak 2: Valg av møteleder: Marit

Valg av møtesekretær: Ingrid

Representanter til å underskrive protokollen: Hege Mari og Marianne

Sak 3: Årsmelding: Marit leste årsmeldingen. Vi har fått mange nye medlemmer; positivt!

Dette skyldes bla kurs og agilityutøvere som konkurrerer for klubben vår. Årsmeldingen ble godkjent.

Sak 4: Wenche refererte regnskapet. Klubben har tjent bra med penger: 54.270 kr i overskudd. Regnskapet var revidert, og ble godkjent.

Sak 5: Medlemskontingent: Kontingenten er nå på 300,- kr. Vi beholder den uendret.

Sak6: Valg

**Leder**: Marit Bratt ble gjenvalgt som leder, for to år.

**Nestleder**: Elin Dahl Mikkelsen ble valgt som erstatter for Stina Lundberget, for 1 år, da Stina ønsket å gå ut av styret.

**Sekretær**: Sissel Brenden ble valgt som sekretær for to år.

**Kasserer**: Wenche Sæther tok gjenvalg som kasserer for to år.

(Styremedlem Linn Baldwin var ikke på valg.)

**1.vara til styret**: Ingrid Bentzen for ett år.

**2.vara til styret**: Tove Myhre for ett år.

**Webredaktør**: Linn ønsket at noen andre skulle overta som Webredaktør. Elin sa seg villig til å gjøre det.

**Valgkomite:** Rigmor Storsveen, to år

Anita Ryen, ett år

Annie Grænsmark, ett år

**Vara til valgkomiteen**: Marit Grønland, ett år

**Revisorer**: Arne Løvås, gjenvalg for to år

Hege Mari Lokheim, gjenvalgt for to år

Sak 7: Utdeling av premier for klubbmesterskap og Årets hund:

Årets hund utgår, fordi ingen hadde sendt inn resultater til Hege Mari.

Årets agilityhund: Zelda/Eli Beate Sæther

Klubbmesterskapet i lydighet: Watchie/Sissel Brenden

Klubbmesterskapet i agility, liten hund: Effie/Wenche Sæther

Klubbmesterskapet i agility, stor hund: Dixi/ Elin Dahl Mikkelsen

Sak 8: Innkomne saker: Marit har vært i dialog med Grøndalen Idrettslag:

GIL ønsker å leie ut Klubbhuset, i tillegg til banen som vi leier i dag. Kostnadene til klubbhuset, vil medføre økte utgifter for Hundeklubben, rundt 40.000 mer enn i dag. De ønsker også helst å *selge* hele anlegget, men det må avklares med Idrettsforbundet, og er en komplisert sak, som må utredes videre. Styret i THK skal ha møte med GIL i morgen. THK planlegger å ha et stevne i juli, som kan dra inn litt ekstra inntekter, hvis det blir snakk om langtidsleie av huset. Det er ønskelig å få kjøpe på sikt, men leieavtale kan være en veg inn til å få kjøpe. Det må søkes til Kulturdepartementet for å få innvilget et salg.

Årsmøtet ble opphevet kl 19.05.

Det ble servert kaffe og kaker.

Personene som avtroppet sine verv fikk blomster.